Robert II od Škotske
Robert II rođen kao Robert Steward (?, 2. mart 1316.  - zamak Dundonald (Ayrshire), 19. april 1390.), bio je 
škotski kralj od 1371. do 1390.

Robert je bio prvi monarh iz Dinastije Stuart, ali kad se nakon punih pedeset godina provedenih kao 
prijestolonasljednik konačno kao starac uspeo na tron, gotovo da nije ni vladao već su to umjesto njega radili njegovi sinovi kao 
regenti.

Biografija
Nakon smrti svog oca - Waltera 1326. koji je bio majordom (steward) (zbog tog porodica nosi prezime Steward) na škotskom 
dvoru, i Robert je sa samo deset godina, postao sedmi nasljedni majordom. Od 1318 slovio je kao prijestolonasljednik 
jer je djed njegove majke bio kralj Robert Bruce (umro  1329). Položaj majordoma (stewarda) izgubio je 1324., kad je 
Bruce dobio sina Davida (kasniji kralj David II) ali dvije godine kasnije Škotski parlament potvrdio Robertovo nasljedno pravo na položaj majordoma (stewarda) bez obzira na  Davida.

Od 1334. - 1335. za vrijeme kad je David II bio engleski zatvorenik, Robert je upravljao Škotskom kao regent zajedno sa Johnom Randolphom, 3. earlom od Moraya, a u periodu 1338. - 1341.,  i ponovno od 1346.  do 1357. kao jedini regent. Kad su Škoti napokon (djelomično) platili otkupninu za Davida II i oslobodili ga iz zarobljeništa, Robert se pobunio protiv njega i vodio neuspješnu bunu od 1362. - 1363. Ali je u sporu sa njim ipak uspio obraniti svoje 
prijestolonasljedničko pravo, kad je David II predložio da se ostatak njegove otkupnine Englezima 
namiri tako da sin engleskog kralja Edwarda III postane škotski prijestolonasljednik.

Robert se konačno uspeo na tron - 22. februara 1371., kad je 22. februara 1371. umro David II, ali kako je već 
bio onemoćao period njegove vladavine, bio je silazna faza njegovog života. Nije aktivno sudjelovao u obnovljenom ratu s 
Kraljevinom Engleskom koji se vodio od 1378. do 1388. A već od 1384. Škotskom  je upravljao njegov prvorođeni sin 
John earl od Carricka (kasniji kralj Robert III ), a od 1388. mlađi sin Robert, earl od Fifea (kasnije 1.vojvoda
od Albanya ).

Robert II napravio je pravu - pravničku zavrzlamu, jer se oženio sa prvom ženom - Elizabeth Mure, tek negdje oko 1348. kad su već izrodili 
četvoro sinova i pet kćeri, pa ih se u skladu s tadašnjim moralom, nije smatralo zakonitom djecom i nasljednicima koji imaju pravo na tron. 
Legitimit dvaju sinova i dvije kćeri koje je dobio u braku sa drugom ženom Euphemiom Ross, s kojom se oženio 1355. nitko nije dovodio u 
pitanje. Upravo zbog toga je Walter earl od Atholla njegov sin iz braka sa Euphemiom, organizirao urotu 1437., koja je dovela do ubojstva njegovog 
polubratića Jamesa I, unuka Robeta II i Elizabeth Mure.

Robert je pored zakonite imao još najmanje osam nezakonitih sinova.

Izvori

Vanjske veze 

 Robert II na portalu Encyclopædia Britannica 

Škotski monarsi
Historija Škotske